**ՏԵՂԵԿԱՆՔ-ՀԻՄՆԱՎՈՐՈՒՄ**

**«Հյուսիս-հարավ ճանապարհային միջանցքի ներդրումային ծրագրի Տրանշ 4-ի** Սիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությանը հավանություն տալու մասին» ՀՀ կառավարության որոշման նախագծի ընդունման**

**1. Իրավական ակտի ընդունման անհրաժեշտությունը (նպատակը)**

Սույն որոշման ընդունումը պայմանավորված է  **Հյուսիս-հարավ ճանապարհային միջանցքի ներդրումային ծրագիր- Ծրագրի 4-ի շրջանակներում** Մ2 Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհներիՍիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությունը ՀՀ կառավարության քննարկմանը ներկայացնելու և եզրակացության վերաբերյալ ՀՀ կառավարության հավանությունը ստանալու անհրաժեշտությամբ:**

**2.Կարգավորման հարաբերությունների ներկա վիճակը և առկա խնդիրները**

 Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ հաստատված ՝ Հայաստանի Հանրապետության քաղաքաշինական փաստաթղթերի փորձաքննության իրականացման կարգի 24-րդ կետի համաձայն՝ հատուկ համալիր փորձաքննության ենթակա քաղաքաշինական օբյեկտների նախագծային փաստաթղթերի հատուկ համալիր փորձաքննությունն անցկացնում է Հայաստանի Հանրապետության կառավարության որոշմամբ ստեղծված ժամանակավոր փորձաքննական հանձնաժողովը: Լիազորված մարմինը ժամանակավոր փորձաքննական հանձնաժողովի հատուկ համալիր ամփոփ եզրակացությունը ներկայացնում է Հայաստանի Հանրապետության կառավարություն՝ քննարկման:

 Փորձաքննության հիմնական նպատակը ընտրված նախագծային լուծումների՝ Հայաստանի Հանրապետության օրենսդրության և նորմատիվատեխնիկական փաստաթղթերի պարտադիր պահանջներին համապատասխանության ապահովումն է:

 Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի և 5-ի շրջանակներում վերակառուցվող ճանապարհահատվածների մանրամասն նախագծային փաստաթղթերի հատուկ համալիր փորձաքննություն իրականացնելու նպատակով ՀՀ կառավարության 26.04.2018 թ. N 508-Ա որոշմամբ ստեղծվել է միջգերատեսչական ժամանակավոր փորձաքննական հանձնաժողով (այսուհետ՝ Հանձնաժողով):

Հանձնաժողովի կողմից նախագծային փաստաթղթերն ենթարկվել են հատուկ համալիր փորձաքննության: Հանձնաժողովը նախագծային փաստաթղթերի փորձաքննության արդյունքում երաշխավորել է, որ Հյուսիս-Հարավ ճանապարհային միջանցքի ներ­դրու­­մային ծրա­գիր- Ծրագիր 4-ի Սիսիան-Քաջարան ճանապարհահատվածի նա­խա­գծա­յին փաս­տաթղթերը նախագծողի տեխնիկական առաջադրանքի շրջանակներում հա­մա­պա­տաս­խա­նում են Հայաստանի Հան­րա­­պետության օրենսդրության և նոր­մա­տի­վա­տեխնիկական փաստաթղթերի պահանջներին:

Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ հաստատված՝ Հայաստանի Հանրապետության քաղաքաշինական փաստաթղթերի փորձաքննության իրականացման կարգի 24-րդ կետի պահանջների կատարումն ապահովելու նպատակով Հանձնաժողովի ամփոփ եզրակացությունը ներկայացվում է ՀՀ կառավարության քննարկմանը՝ առաջարկելով հավանություն տալ վերջինիս:

**3.Իրավական ակտի կիրարկման դեպքում ակնկալվող արդյունքը.**

Նախագծի ընդունման արդյունքում **ՀՀ կառավարության կողմից հավանության կարժանանա Հյուսիս-հարավ ճանապարհային միջանցքի ներդրումային ծրագիր- Ծրագրի 4-ի շրջանակներում** Սիսիան-Քաջարան ճանապարհահատվածի նախագծանախահաշվային փաստաթղթերի **հատուկ համալիր փորձաքննության ամփոփ եզրակացությունը, ինչը թույլ կտա սահմանված կարգով դիմել համապատասխան համայնքներին տվյալ հատվածի շինարարության թույլտվություն ստանալու համար ՝ ապահովելով Ծրագրի բնականոն ընթացքը:**

**ՏԵՂԵԿԱՆՔ**

ՀՀ կառավարության «**Հյուսիս-հարավ ճանապարհային միջանցքի ներդրումային ծրագրի Տրանշ 4-ի** Սիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությանը հավանություն տալու մասին**» որոշման ընդունման կապակցությամբ պետական բյուջեում ծախսերի և եկամուտների էական ավելացման կամ նվազեցման վերաբերյալ

Սույն որոշման ընդունումը ՀՀ 2020 թվականի պետական բյուջեում ծախսերի և եկամուտների էական ավելացում կամ նվազեցում չի առաջանում:

**ՑԱՆԿ**

Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «**Հյուսիս-հարավ ճանապարհային միջանցքի ներդրումային ծրագրի Տրանշ 4-ի** Սիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությանը հավանություն տալու մասին**» որոշման նախագիծը

Սույն որոշման նախագիծը մշակվել է Հայաստանի Հանրապետության կառավարության 2015 թվականի մարտի 19-ի N 596-Ն որոշման հիման վրա:

**ՏԵՂԵԿԱՆՔ**

ՀՀ կառավարության «**Հյուսիս-հարավ ճանապարհային միջանցքի ներդրումային ծրագրի Տրանշ 4-ի** Սիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությանը հավանություն տալու մասին**» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ դրա բացակայության վերաբերյալ

Սույն նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

ՀՀ կառավարության «**Հյուսիս-հարավ ճանապարհային միջանցքի ներդրումային ծրագրի Տրանշ 4-ի** Սիսիան-Քաջարան ճանապարհահատվածի կառուցման մանրամասն նախագծի **հատուկ համալիր փորձաքննության ամփոփ եզրակացությանը հավանություն տալու մասին**» որոշման նախագծի հեղինակների (մշակողների)

 Սույն նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: